Mate Rimac
Mate Rimac (Livno, 1988.) je hrvatski inovator, poduzetnik te osnivač i direktor tvrtki Rimac Automobili i Greyp Bikes.

Obrazovanje i prvi izumi 
Rodio se je 1988. u Livnu, BiH. 
Tokom srednješkolskog obrazovanja se istaknuo inovacijama s kojima je pobjedio na državnoj i županijskoj razini natjecanja elektrotehničara i inovatora 2006. godine. Maturalni rad i prvi patentirani izum Mate Rimac nazvan iGlove (zamjena za tipkovnicu i miš) je 2006. godine osvojio Zlatno Teslino jaje, VIDI e-novation  nagradu, za najbolji ICT proizvod u Hrvatskoj.

Domaće nagrade su omogućile natjecanje na svjetskoj razini u sklopu internacionalnih natjecanja, gdje je Mate uz iGlove prezentirao i drugi izum - Active Mirror System (sustav za uklanjanje mrtvog kuta u automobilima) te sa ta dva izuma neočekivano osvajao prva mjesta unatoč snažnoj internacionalnoj konkurenciji. 2006. godine je osvajao zlatnu medalju sa posebnom pohvalom u Južnoj Koreji na natjecanju ISIE 2006., zlatnu i srebrnu medalju u Nürnbergu na natjecanju IENA 2006 i Genius Award 2006. u Budimpešti. 2007. godine su uslijedile internacionalne nagrade u Malejziji, Švicarskoj i Hrvatskoj. Brojne internacionalne i domaće nagrade za inovacije i elektrotehniku su Mati Rimcu donijeli titulu najnagrađivanijeg mladog Hrvatskoj inovatora. 

2007. godine Mate Rimac upisuje veleučiište VERN (ekonomija poduzetništva) te kao brucoš pobjeđuje u Business Plan Contestu (i osvaja nagradu od 15.000 kn) sa najboljim poslovnim planom - plan za komercijalizaciju njegovih prethodnih izuma. 

2014. odlikovan je Redom Danice Hrvatske s likom Nikole Tesle.

Rimac Automobili 

Od prvog zarađenog novca, Mate Rimac je kupio BMW E30 323i (1986. godište) te vozio drift, drag i druge utrke s njim. Nakon što je benzinski motor tokom jedne utrke eksplodirao, odlučio je spojiti svoje dvije strasti - automobile i tehnologiju, te je 2007. godine krenuo preuređivati stari BMW-a. Dodao mu je električni pogon u garaži njegovih roditelja u Samoboru.  Nakon godinu dana trajanja projekta, prvi put je vozio svoj preuređeni BMW te su odrađena prva testiranja. Mate nije bio zadovoljan ostvarenim performansama te je krenuo u razvoj vlastitih komponenti. Kako bi testirao komponente, počeo je sudjelovati na utrkama. Pošto gotovo svi oblici motosporta imaju restrikcije i pravilnike koji se odnose na motore sa unutarnjim izgaranjem (kao recimo kategorizacija po radnom obujmu motora) jedine utrke na kojima je mogao sudjelovati su bile drag (utrke ubrzanja) i drift (proklizavanje stražnjim krajem) utrke. Tokom svake utrke su se pokazale slabe točke koje su tijekom vremena poboljšane. Nakon svake utrke automobil je unaprijeđivan i poboljšavan pa je tako postajao sve brži, lakši, efikasniji i pouzdaniji. Na 402 stree-raceu 2011. godine u Velikoj Gorici  električni BMW je pobjedio u klasi 11 i na taj način postao jedan od najbržih automobila u regiji uopće. Iste godine je Mate Rimac sa tim automobilom srušio 5 FIA i Guinnessovih rekorda za najbrže ubrzavajuće električne automobile.

2009. godine Mate Rimac je osnovao tvrtku Rimac Automobili s naumom razvoja i proizvodnje najnaprednijih električnih sportskih automobila na svijetu. 2011. godine je Concept_One predstavljen na najvećem sajmu automobila te godine - IAA u Frankfurtu. Početkom 2013. godine je prvi primjerak automobila isporučen što ga čini prvim automobilom koji je Hrvatska kao država proizvela i izvezla. 

Tvrtka se vremenom razvila u inženjersku i proizvodnu tvrtku koja uz vlastite automobile, razvija i proizvodi razne automobile i prototipe za druge (prvenstveno automobilske) tvrtke.

Priznanje za uspjeh tvrtke i rada Mate Rimca pristižu sa svih dijelova svijeta, pa ga tako primjerice američki Bloomberg uvrštava u osobe 2012. godine. 

2013. godine Mate Rimac osniva novu tvrtku - Greyp Bikes, sa namjenom proizvodnje visokotehnoloških dvokotača.

Izvori 

Hrvatski poduzetnici
Hrvatski izumitelji
Biografije, Livno